அப்படி ஒரு பலமான கூட்டணி என்றால், அது, தி.மு.க., - பா.ஜ., - தே.மு.தி.க., சேர்ந்து அமைக்கும் கூட்டணியாகவே இருக்கும். தற்போதுள்ள சூழ்நிலையில், பா.ஜ., - தே.மு.தி.க., உடன் கூட்டணி அமைக்க, தி.மு.க., தரப்பில் தயார்தான்.ஆனால், பா.ஜ.,வினர் தான், தி.மு.க., மீது, குறிப்பாக, ஸ்பெக்ட்ரம் ஊழல் புகழ், முன்னாள் அமைச்சர், ராஜா மீது, ஊழல் குற்றச்சாட்டு இருப்பதை காரணம் காட்டி, கூட்டணிக்கு தயக்கம் காட்டுகின்றனர்.அவர்களின் தயக்கத்தைப் போக்கவும், இந்த மூன்று கட்சிகள் இடையே கூட்டணி அமையவும், விஜயகாந்த் புது யோசனை தெரிவித்து உள்ளார்.அந்த யோசனை யாதெனில், ஊழல் புகாரில் சிக்கியுள்ள, முன்னாள் அமைச்சர், ராஜாவுக்கு, வரும் லோக்சபா தேர்தலில் போட்டியிட, தி.மு.க., 'சீட்' தரக்கூடாது. அதற்கு பதிலாக, அவருக்கு பின்னாளில், ராஜ்யசபாஎம்.பி., பதவி தரலாம். அப்படி செய்தால், தி.மு.க., உடன் கூட்டணி அமைக்க, பா.ஜ.,விற்கு தயக்கம் இருக்காது. அப்போது, விஜயகாந்த் எதிர்பார்க்கும் மூன்று கட்சிகளின் கூட்டணி அமைந்து, லோக்சபா தேர்தலில், பெரு வெற்றி விடும்.மாநிலத்தில், தற்போது ஆட்சியில் இல்லாத, தி.மு.க., மத்தியில், மீண்டும் செல்வாக்கு பெற வேண்டிய கட்டாயத்தில் இருக்கிறது. இதை, ராஜாவிடம், அவரிடம் கட்சித் தலைமை எடுத்துக் கூறினால், அவரும் கட்சி நலனுக்காக, தேர்தலில் போட்டியிடுவதில் இருந்து விலகிக் கொள்வார்.